Държавен вестник, бр. 3, 2010 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  3
НАРЕДБА № 48 
от 11 декември 2009 г. 
за утвърждаване на медицински стандарт 
„Нуклеарна медицина“
Член единствен. (1) С тази наредба се ут­
върждава медицинският стандарт „Нуклеарна 
медицина“ съгласно приложението.
(2) Дейността по нуклеарна медицина се 
осъществява при спазване на стандарта по ал. 1 
и се изпълнява от всички лечебни заведения, 
в които се осъществява дейност по нуклеарна 
медицина. 
Заключителни разпоредби
§ 1. Указания по прилагането на тази наредба 
се дават от министъра на здравеопазването.
§ 2. Наредбата се издава на основание чл. 6, 
ал. 1 от Закона за лечебните заведения.
§ 3. Отменя се Наредба № 12 от 2003 г. за 
утвърждаване на медицински стандарт „Нукле­
арна медицина“ (ДВ, бр. 66 от 2003 г.).
Министър: Б. Нанев
Приложение 
към член единствен
МЕДИЦИНСКИ СТАНДАРТ ПО 
НУКЛЕАРНА МЕДИЦИНА
I. Определение
1. Нуклеарната медицина е медицинска спе­
циалност и научна дисциплина, която използва за 
диагностична и лечебна дейност открити радио­
активни изотопи.
2. По разпределението на радиофармацевтиците 
в различните органи на човешкото тяло може да 
се определи функцията, формата, размера, место­
положението и структурата им. 
3. По скоростта на постъпване или напускане 
на радиофармацевтика се определя функционал­
ното им състояние. 
Тези методи представляват ин виво нуклеар­
номедицинската диагностика.
4. Чрез ин витро нуклеарнодиагностичните 
методи се измерват нивата на биологично активни 
съставки с голяма чувствителност, специфичност 
и репродуктивност.
5. Метаболизирането на някои радиофарма­
цевтици довежда до избирателното им натрупване 
в патологичното огнище и реализиране на лечебен 
ефект, което се използва за метаболитно лечение.
6. Нуклеарната медицина е специалност с ин­
тердисциплинарен характер, взаимодействаща с 
всички останали медицински специалности. 
7. Уникалността на някои от методите на 
нуклеарната медицина и широкият набор от 
заболявания за диагноза или терапия определят 
специфични особености на общите правила при 
нейната дейност, представени в този стандарт. 
II. Цели на стандарта
1. Медицинският стандарт по нуклеарна меди­
цина се въвежда с цел осигуряване на прецизното 
изпълнение на дейността по нуклеарна медицина, 
съобразено със съвременното развитие на меди­
цинските технологии в тази област и наличието 
на съответните ресурси.
2. Стандартът регламентира участието на ме­
дицинския и немедицинския персонал от звената 
по нуклеарна медицина в провеждане на изслед­
ванията, поставянето на диагнозата, избора на 
лечението, провеждането му и проследяването на 
ефекта от лечението.
3. Стандартът определя задължителните по вид 
апарати за съответния обем дейност в различните 
звена по нуклеарна медицина.
4. Стандартът регламентира методологичните 
и аналитичните принципи, които следва да бъдат 
спазвани, за осъществяване на дейност по нукле­
арна медицина с високо качество при осигурена 
безопасност и защита на правата на пациента и 
персонала.
III. Квалификация на персонала
1. Структурите по нуклеарна медицина се ръко­
водят от лекар с призната специалност по нуклеарна 
медицина и в състава си включват поне още един 
лекар със същата специалност или зачис­лен за 
придобиването є. Щатът на структурата включва: 
старша медицинска сестра или лаборант с образо­
вателно-квалификационната степен „бакалавър“ по 
специалност професионално направление „здравни 
грижи“, както и медицински физици, инженери, 
радиохимици, биолози, медицински сестри, лабо­
ранти и санитари, съобразно обема на извършва­
ната дейност. Медицинските сестри и лаборанти 
трябва да имат сертификат за преминал курс по 
прилагане на европейските стандарти.
2. Съобразно естеството на дейността и обема 
є структурата може да включва отделения (сек­
тори) по нуклеарномедицинска диагностика ин 
виво и ин витро, както и метаболитно лечение 
при доброкачествени и злокачествени заболявания, 
включително с високи дози 131І.
3. Броят на персонала трябва да е достатъчен, 
така че за всеки негов член да се осигури спазване 
на годишната граница на дозата съгласно дейст­
ващите Основни норми за радиационна защита.
4. Ръководителят на структурата по нуклеарна 
медицина отговаря за цялостната є дейност. Той 
трябва да познава основно всички апарати и из­
вършвани процедури в структурата, да отговаря за 
радиационната защита на персонала и пациентите 
и да организира участието на структурата във 
външната оценка на качеството. Това е подробно 
описано в длъжностната му характеристика, ут­
върдена от ръководителя на лечебното заведение.
5. Трябва да има длъжностни характеристики 
за всички останали лекари, физици, инженери, 
химици, биолози, медицински сестри, медицин­
ски лаборанти и санитари, работещи в звеното 
по нуклеарна медицина, утвърдени от съответ­
ния управителен орган на лечебното заведение. 
В длъжностните характеристики трябва да са 
вписани специфичните задължения, свързани с 
радиационната защита и дозиметричния контрол. 
Всеки работещ изпълнява задълженията си според 
длъжностната си характеристика.